Min willig dienst all zit bereit, lieben herren. Als ir mir ze wûssen hand getan
durch Rûf Mûntzer, als ir denne ûwer botschaft uff sant Michels tag hie ze Bern for
minen herren haben soͤllent als ander stett und lender. Es da ûwer meinung ist, das
ich also ze Bern mich enthalt wellend ôch ir ûwer botschaft han ab schiken, also wil ich
ôch des. Also erwarten ûwer botschaft, die schikens, das sy uff fritag ze nacht ze Bern
sy. Und als ir mir verschriben hand umb ein seil ze machen wil ich möcht ein phund
hanf finden gemacht ze seil, hab ich versuͦcht ze dem noͤchsten, da ich ein phund
gemachtes ze seil nûtt vor kan finden denne umb XVI dn. Welt ir das, also so
verschribend mir wie gross oder wie lang, so verschaff ich, das es in acht tagen
gemachet wird. Datum XXVI die septembre anno Domini XLII etc.
Peter Schopfer